Påsken i Løgstør blev lørdag afbrudt af den årligt tilbagevendende og vigtige tradition i byen; nemlig muslingehøstfesten. April er startskuddet på den store muslingesæson, og det markeres med dagens fest. Der lægges ud med, at et ton friske muslinger hentes op af Limfjorden og fragtes ind til havnen, så alle kan spise med. Traditionen tro skal Muslingelaugets oldermænd bedømme og godkende muslingerne, før de kan komme videre til gryde og bord. Det blev muslingerne også i år - og de fik rosende ord med på vejen. - De er store, de er smukke, de er velduftende, og der er meget kød i dem, siger oldermand fra Muslingelauget, Gertie Elmo og tilføjer, at de overgår sidste års høst. Også senere på året vil muslingerne komme i centrum i byen, når Løgstør holder blandt andet Muslingefestival og muslingekogeskole.

Opsummering:
Den første lørdag i april er altid noget særligt i Løgstør. Her åbner muslingebyen nemlig muslingesæsonen.